wickkiey/tamil-wikipedia-markdown huggingface dataset:
# முத்தாஹிதா குவாமி இயக்கம்

**முத்தாகிதா குவாமி இயக்கம்** (MQM), (ஆங்கிலம் :Muttahida Qaumi Movement) என்பது பாக்கித்தானில் ஒரு மதச்சார்பற்ற அரசியல் கட்சியாகும், இது 1984 இல் *அல்தாஃப் உசேன்* என்பவரால் நிறுவப்பட்டது. தற்போது கட்சி 2 முக்கிய பிரிவுகளாக பிளவுபட்டுள்ளது. இதன் லண்டன் பிரிவை லண்டனைச் சேர்ந்த அல்தாஃப் உசேன் கட்டுப்படுத்துகிறார், இதன் பாகிஸ்தான் பிரிவு பாகிஸ்தானை தளமாகக் கொண்ட *காலித் மக்பூல் சித்திகி* நடத்தி வருகிறார். பட்டம் அதன் தேர்தல் சின்னமாகும்  

இது 1978 ஆம் ஆண்டில் அல்தாஃப் உசேன் என்பவரால் ஆல் பாக்கித்தான் முஹாஜிர் மாணவர் அமைப்பு (APMSO) என்ற மாணவர் அமைப்பு ஒன்று நிறுவப்பட்டது. இது 1984 இல் முஹாஜிர் குவாமி இயக்கமாக உருவெடுத்தது. 1997 ஆம் ஆண்டில், இந்த இயக்கம் முஹாஜிர் (நாட்டின் உருது மொழி பேசும் சமூகத்தினரிடையே கட்சி வேர்களைக் குறிக்கும்) என்ற வார்த்தையை அதன் பெயரிலிருந்து நீக்கி, அதற்கு பதிலாக *முத்தாஹிதா* ("ஒன்று சேர்க்கப்பட்ட") என்று மாற்றியது. இத இயக்கம் பொதுவாக கராச்சியில் வலுவான அணிதிரட்டும் திறனைக் கொண்ட ஒரு கட்சியாக அறியப்படுகிறது, பாரம்பரியமாக நகரத்தில் ஒரு அரசியல் சக்தியாக உள்ளது.  

1980 களின் பிற்பகுதியிலிருந்து (1988-1990, 1990-1992, 2002-2007, 2008-2013) ஒரு முக்கிய கூட்டணி பங்காளராக பாகிஸ்தானின் மத்திய அரசு மீது கட்சி தனது செல்வாக்கை வைத்திருக்கிறது. இருப்பினும், கட்சி ஆதரவாளர்கள் மீதான ஒடுக்குமுறைக்கு எதிர்ப்பு தெரிவித்து *முத்தாஹிதா குவாமி* இயக்க நாடாளுமன்ற உறுப்பினர்கள் சிந்து தேசிய சட்டமன்றம், செனட் மற்றும் மாகாண சபையில் இருந்து விலகினர்.  

ஆகஸ்ட் 2016 இல், அல்தாஃப் உசேனின் ஆகஸ்ட் 22 உரையின் பின்னர், கட்சி மீது இராணுவத் தாக்குதல் தொடுக்கப்ப்பட்டது. மற்றும் அதன் அலுவலகமான நைன் ஜீரோ மூடப்பட்டு , *ஃபாரூக் சத்தார்* உள்ளிட்ட அதன் தலைவர்கள் கைது செய்யப்பட்டனர் மற்றும் *முத்தாஹிதா குவாமி* இயக்கத்திலிருந்து தேர்ந்தெடுக்கப்பட்ட பெரும்பாலான நாடாளுமன்ற உறுப்பினர்கள் அல்தாஃப் உசேனிடமிருந்து தங்களை ஒதுக்கி வைக்க வேண்டிய கட்டாயம் ஏற்பட்டது. தனக்கு சொந்தமான கட்சியில் விதி மீறல் ஏற்பட்ட பிறகு ஃபாரூக் சத்தரின் கட்சி உறுப்பினர் பொறுப்பை *முத்தாஹிதா குவாமி* இயக்க நீக்கியது.  

## பின்னணி
முஹாஜிர்கள் உருது மொழி பேசும் முஸ்லிம்கள், அவர்கள் 1947 இல் பிரித்தானிய இராச்சியத்திலிருந்து நாடு சுதந்திரம் அடைந்தபோது பாகிஸ்தானுக்கு குடிபெயர்ந்தனர். கராச்சி அப்போது உருது மற்றும் குஜராத்தி பேசும் புலம்பெயர்ந்தோர், பஞ்சாபியர்கள், பஷ்தூன்கள், பலூச் மற்றும் பல தெற்காசிய நாடுகளைச் சேர்ந்த வெளிநாட்டினர் உள்ளிட்ட பலதரப்பட்ட இனங்களின் தாயகமாக இருந்தது. முஹாஜிர்கள் வர்த்தகம் மற்றும் அதிகாரத்துவத்தில் முன்னேறினர், ஆனால் பலர் இட ஒதுக்கீடு முறையை எதிர்த்தனர், இது பல்கலைக்கழக அனுமதி மற்றும் ஆட்சிப் பணிகளைப் பெறுவதில் சிந்திக்கு உதவியது.. இந்த இனப் போட்டிதான் முஹாஜிர் அரசியல் அணிதிரட்டலுக்கு வழிவகுத்தது, இது தேக்கமடைந்த பொருளாதாரம் மற்றும் பங்களாதேஷ் வதை முகாம்களில் சிக்கித் தவிக்கும் பாகிஸ்தானியர்கள் நிலை ஆகியவற்றால் மேலும் தூண்டப்பட்டது.  

முஹாஜிர்களின் முதல் அரசியல் அமைப்பு, அனைத்து பாக்கித்தான் முஹாஜிர் மாணவர் அமைப்பு (APMSO) என அழைக்கப்படுகிறது, இது ஜூன் 11, 1978 அன்று கராச்சி பல்கலைக்கழகத்தில் அல்தாஃப் உசேன் என்பவரால் நிறுவப்பட்டது. மார்ச் 18, 1984 இல், இது ஒரு சரியான அரசியல் அமைப்பாக முஹாஜிர் குவாமி இயக்கம் என உருவானது.
# எம்பூல் தீர்த்தக் கோயில், பாலி



**எம்பூல் தீர்த்தக் கோயில்** (ஆங்கிலம்: *Tirta Empul*; இந்தோனேசியம்: *Pura Tirta Empul*) இந்தோனேசியாவின் பாலியில் தம்பாக்சிரிங் அரசு அரண்மனைக்கு அருகில் அமைந்துள்ள ஒரு கோயிலாகும். இது ஓர் இந்து பாலினிய நீர்க் கோயில் அல்லது தீர்த்தக் கோயில் ஆகும்.  

கோயில் வளாகம் ஒரு *பெர்தீர்த்தான்* அல்லது குளியல் கட்டமைப்பைக் கொண்டு அமைந்துள்ளது. புனித நீரூற்று நீருக்காக அது பிரபலமானது. அங்கு பாலினிய இந்துக்கள் சடங்கு சுத்திகரிப்புக்கு செல்கின்றனர். அங்கு அமைந்துள்ள கோயில் குளத்தில் ஒரு நீரூற்று உள்ளது. இது தொடர்ந்து புதிய தண்ணீரை வழங்குகிறது, இந்த புனித நீரை பாலினிய இந்துக்கள் புனிதம் அல்லது *அமிர்தம்* என்று கருதுகின்றனர். எம்பூல் தீர்த்தம் என்றால் பாலினிய மொழியில் புனித வசந்தம், புனித ஊற்று என்று பொருள் ஆகும்.  

## கோயில் கட்டுமானம்

எம்பூல் தீர்த்தக் கோயில் கி.பி. 962 ஆம் ஆண்டில் வர்மதேவ மரபு வழியின் போது (10-ஆம் நூற்றாண்டு முதல் 14-ஆம் நூற்றாண்டு வரை) ஒரு பெரிய நீரூற்றைச் சுற்றி எம்பூல் தீர்த்தக் கோயில் நிறுவப்பட்டது. கோயிலின் பெயர் "எம்பூல் தீர்த்தம்" என்பதாகும். அது நிலத்தடி நீர் மூலத்திலிருந்து வருகிறது.  

பாக்கரிசன் ஆற்றின் ஆதாரமாக வசந்தம் உள்ளது. இந்த கோயில் மூன்று பிரிவுகளைக் கொண்டு அமைந்துள்ளது. ஜபா புரா (முன் முற்றம்), ஜபா தெங்கா (மத்திய முற்றம்) க்மற்றும் ஜெரோன் (உள் முற்றம்) என்ற வகையில் அவை உள்ளன. ஜபா தெங்காவில் 2 குளங்கள் உள்ளன. அவற்றில் 30 நீரூற்றுப்பொழிவு அமைப்புகள் உள்ளன. அவற்றுக்கு பெங்கெலுகாத்தான், பெபெர்சிகான்; மற்றும் சுந்தமாலா; பஞ்சூரான் செத்திக் (விஷம்) எனும் வகையில் பெயர் சூட்டப்பட்டுள்ளன.  

உயர்ந்த நனவின் மற்றொரு இந்து கடவுளின் பெயரான நாராயணா நினைவாக இந்த கோயில் விஷ்ணுவுக்கு அர்ப்பணிக்கப்பட்ட கோயிலாகும்.  

## நீரின் தரம்

பெரும்பாலான நேரங்களில் எம்பூல் தீர்த்தம் சடங்குக் குளியலை மேற்கொள்கின்ற வகையில் சுத்தமான நீரின் ஆதாரமாக உள்ளதாக நம்பப்படுகிறது. இருப்பினும், 2017 ஆம் ஆண்டில் ஒரு தேங்காய் பாலி அறிக்கையின்படி, கியானாரில் இருந்த எம்பூல் தீர்த்தத்தில் நீர் மாசுபாடு மற்றும் சுகாதார ஆபத்து பற்றிய அறிக்கைகளை அதிகாரிகள் விசாரித்து வந்தனர்.
# உம்பூல் கோயில், மத்திய ஜாவா


**உம்பூல் கோயில் (Umbul Temple)** இந்தோனேசியாவில் உள்ள மதாராம் காலத்திய இந்துக் கோயிலாகும். அக்கோயில் மத்திய ஜகார்த்தாவில் மெக்லாங்கில் கிராபாக் என்னுமிடத்தில் உள்ள கார்ட்டோகர்ஜாவில் அமைந்துள்ளது. அது இரண்டு குளங்களைச் சுற்றி பல கற்கள் அமைக்கப்பட்ட நிலையில் காணப்படுகிறது.அந்தக் குளத்திற்கான தண்ணீர் அங்கு ஊற்றிலிருந்து வருகிறது. கி.பி.9ஆம் நூற்றாண்டில் இக் கோயில் கட்டப்பட்டதாகக் கூறப்படுகிறது. அது மதாராம் மன்னருக்கு குளிக்கும் இடமாகவும், ஓய்வு எடுக்கின்ற இடமாகவும் பயன்பட்டு வந்தது. 11ஆம் நூற்றாண்டில் இது கவனிப்பாராட்டு விடப்பட்டது. பின்னர் மறுபடியும் 19ஆம் நூற்றாண்டில் கண்டுபிடிக்கப்பட்டது. இக்கோயில் வளாகம் இந்தோனேசியாவின் பண்பாட்டுச் சொத்தாகக் கருதப்படுகிறது. சுற்றுலாப் பயணிகள் இங்கு வந்து பார்வையிடவும், குளிக்கவும் வசதிகள் உள்ளன.  

## விளக்கம்
உம்பூல் கோயில் வளாகம் இரண்டு செவ்வக வடிவிலான குளிக்கும் பகுதியினைக் கொண்டு அமைந்துள்ளது. மேலுள்ள குளம் பெரிதாக உள்ளது. அது 7.15 மீட்டர் (23.5 அடி) அகலத்தையும், 12.5 மீட்டர் (41.0 அடி) நீளத்தையும் கொண்டு அமைந்துள்ளது. அடுத்து அமைந்துள்ள குளம் சிறிதாக உள்ளது. அது 7.0 மீட்டர் (23.0 அடி) அகலத்தையும், 8.5 மீட்டர் (28.0 அடி) நீளத்தையும் கொண்டு அமைந்துள்ளது. இதமான தண்ணீர் அங்கு ஊற்றிலிருந்து வந்த வண்ணம் உள்ளது. அது பெரிய குளத்திலிருந்து சிறிய குளத்திலிருந்து 2 மீ (6 அடி 7 அங்குலம்) அளவுள்ள நீண்ட தண்ணீர்க் குழாய் மூலமாக வருகிறது.  

குளங்களைச் சுற்றி ஒரு தோட்டம் உள்ளது. அத்துடன் பல்வேறு வகையான கற்கள் உள்ளன, அவற்றில் சில *லிங்கம்* மற்றும் *யோனி* வடிவத்தில் அமைந்து காணப்படுகின்றன. 1876 ஆம் ஆண்டில், டச்சு அறிஞர் ஆர்.எச்.டி ஃப்ரீடெரிச் அந்த இடத்தில் இரண்டு கோயில்கள் இருந்திருக்கலாம் என்று முன்மொழிந்தார், இருப்பினும் அதற்கான எந்த தளங்களும் கண்டுபிடிக்கப்படவில்லை. இரண்டு கோயில்களைப் பற்றிய அவரது முன்மொழிவு அங்கு காணப்பட்ட கற்கள் மற்றும் புடைப்புச் சிற்பங்கள் ஆகியவற்றின் மூலமாக உறுதி செய்யப்படுகிறது, அவை ஒரே கோயிலின் பகுதியாக இல்லை என்பதை அது உணர்த்துகின்றது.. குளியல் குளத்தின் கிழக்குப் பகுதியில் ஒரு அசல் சுவர் சுமார் 20 மீ (66 அடி) அளவில் உள்ளது.  

உம்பூலில் மத சிற்பங்கள் உள்ளிட்ட பல்வேறு கலைப்பொருட்கள் கண்டுபிடிக்கப்பட்டுள்ளன. கண்டுபிடிக்கப்பட்ட சிற்பங்களில் இரண்டு விநாயகர் சிற்பங்கள், இரண்டு துர்க்கை சிற்பங்கள், ஒரு அகத்தியர் சிற்பம் ஆகியவை அடங்கும். 1923 ஆம் ஆண்டில் மேற்கொள்ளப்பட்ட கணக்கெடுப்பின்போது ஒரு மனித உடலுடன் கூடிய ஒரு கருட சிற்பம் கண்டுபிடிக்கப்பட்டதாக என்.ஜே. கிரோம் கூறுகின்றார்.  

## அமைவிடம் மற்றும் வரலாறு

உம்பூல் இந்தோனேசியாவில் மத்திய ஜாவா<nowiki/>வில் மெக்லாங்கில் கிராபாக் என்னுமிடத்தில் உள்ள கார்ட்டோகர்ஜாவில் அமைந்துள்ளது. இவ்விடம் மலைகளால் சூழப்பட்டுள்ளது. கடல் மட்டத்திலிருந்து சுமார் 550 மீ (1,800 அடி) உயரத்தில் அமைந்துள்ளது. எலோ நதியைச் சுற்றி அமைந்துள்ள பதினொரு கோயில்களில் இக்கோயிலும் ஒன்றாகும்; உம்பூல் நீர்வழிப்பாதையின் தெற்கே 50 மீ (160 அடி) தொலைவில் அமைந்துள்ளது. உம்புல் இப்பகுதியில் உள்ள நீர் தொடர்பான பார்க்க வேண்டிய இடங்களில் ஒன்றாகும், இது சேகர் லாங்கிட் நீர்வீழ்ச்சி மற்றும் தெலாகா பிளெடர் ஆகியவற்றின் தாயகமாக அமைந்துள்ளது. இந்த கோயிலுக்கு ஏர் பனாஸ் மற்றும் கேண்டி பனாஸ் உள்ளிட்ட பல பெயர்கள் உண்டு. மேலும் அதன் நீர் தோல் நோய்களைக் குணப்படுத்தும் என்று நம்பப்படுகிறது.
# சிறீ வெங்கடேஸ்வரா கலை மற்றும் அறிவியல் கல்லூரி


**சிறீ வெங்கடேசுவரா கலை அறிவியல் கல்லூரி** (*Sri Venkateshwara College of Arts and Science at Peravurani*) என்பது தஞ்சாவூர் மாவட்டம் பேராவூரணியில் செயல்படும் சுயநிதி, மகளிர், கலை அறிவியல் கல்லூரி ஆகும்.  

## அறிமுகம்
தஞ்சாவூர் மாவட்டத்தில் உள்ள பேராவூரணியில் துவங்கப்பட்ட சிறீ வெங்கடேசுவரா கலை அறிவியல் கல்லூரி, திருச்சிராப்பள்ளி, பாரதிதாசன் பல்கலைக்கழகத்தின் இணைவு பெற்ற கல்லூரியாகும். 1998ஆம் ஆண்டு துவங்கப்பட்ட இந்த கல்லூரி 2010-2011 கல்வியாண்டு முதல் மகளிர் கல்லூரியாக செயல்படுகிறது. இக்கல்லூரியினை புது தில்லி, பல்கலைக்கழக மானியக் குழு, யுஜிசி சட்டம் பிரிவு 12பியின் படி மானியங்களைப் பெறுவதற்கு தகுதி பெற்ற கல்லூரியாக அங்கீகரித்துள்ளது.  

## அமைவிடம்
இக்கல்லுரி பேராவூராணி தொடருந்து நிலையத்திலிருந்து 2 கி.மீ. தூரத்தில் பேராவூராணி-அறந்தாங்கி மாநில நெடுஞ்சாலையில் அமைந்துள்ளது.  

## படிப்புகள்
சிறீ வெங்கடேசுவரா கலை அறிவியல் கல்லூரியில் 15 இளங்நிலை 9 முதுநிலை பாடங்களில் படிப்பினை வழங்குகின்றது.  

### இளநிலை
- தமிழ்
- ஆங்கில இலக்கியம்
- வரலாறு
- பொருளியல்
- வணிகவியல்
- வணிகவியல் (கணினி பயன்பாடு)
- வணிக நிர்வாகவியல்
- கணிதம்
- இயற்பியல்
- வேதியியல்
- கணினி அறிவியல்
- தகவல் தொழில்நுட்பவியல்
- நுண்ணுயிரியல்
- உயிர்தொழில்நுட்பவியல்
- கணினி பயன்பாடு

### முதுநிலை
- தமிழ்
- ஆங்கில இலக்கியம்
- வணிகவியல்
- கணினி அறிவியல்
- கணிதம்
- இயற்பியல்
- வேதியியல்
- நுண்ணுயிரியல்
- வணிக நிர்வாகவியல்
# ஸ்ரீதேவி கலை மற்றும் அறிவியல் கல்லூரி


ஸ்ரீதேவி கலை அறிவியல் கல்லூரி, ஸ்ரீதேவி கல்வி அறக்கட்டளையினால் 2001ஆம் ஆண்டு துவங்கப்பட்ட சுயநிதி கலைக் கல்லூரியாகும். இந்த கல்லூரி சென்னை பல்கலைக்கழகத்துடன் இணைந்த ஒரு இணை கல்வி நிறுவனம் ஆகும்.  

## அறிமுகம்
ஸ்ரீ தேவி கலை அறிவியல் கல்லூரியில் நிர்வாக அறங்காவலர் திரு பி.ரமேஷ் ஆவார். திருமதி ஏ. ஸ்ரீதேவி, மற்றும் திருமதி ஜே. சுஜாதா கல்லூரி நிர்வாகிகள் ஆவர்.  

## அமைவிடம்
இக்கல்லூரி சுமார் 15 ஏக்கர் பரப்பளவில் பொன்னேரி - தட்சூர் கூட்டு சாலையில் கிருஷ்ணாபுரத்தில் அமைந்துள்ளது. இது பொன்னேரி நகரத்திலிருந்து 2 கி. மீ. தூரத்தில் உள்ளது. இந்த கல்லூரி சென்னை நகரம் மற்றும் அருகிலுள்ள பிற இடங்களுடன் தொடருந்து மற்றும் சாலை போக்குவரத்து சேவைகளால் இணைக்கப்பட்டுள்ளது.  

## படிப்புகள்
இக்கல்லூரியில் இளங்கலை கணினி அறிவியல், ஆங்கிலம் என 13 பிரிவுகளில் பட்டப் படிப்புகள் வழங்கப்பட்டு வருகின்றன.  

## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# பச்சமுத்து மகளிர் கலை அறிவியல் கல்லூரி



பச்சமுத்து குழு ஸ்ரீ கே.பச்சியப்பா கவுண்டர் 2008 இல் பச்சமுத்து மகளிர் கலை அறிவியல் கல்லூரி தர்மபுரியில் அவர்களால் நிறுவப்பட்டது.  

## அறிமுகம்
இது பெரியார் பல்கலைக்கழகத்துடன் இணைக்கப்பட்டுள்ளது. தேசிய நிறுவனத் தரவரிசைக் கட்டமைப்புப் பட்டியலில் (NIRF) மற்றும் தேசிய கல்வி தரபாட்டு நிறுவனம் (NAAC)யிடம் இருந்து அங்கீகாரம் பெற்றது  

## படிப்புகள்
இக்கல்லூரியில் இளங்கலை கணினி அறிவியல், ஆங்கிலம் என 20 பிரிவுகளில் பயிற்சி வழங்கப்பட்டு வருகின்றன.  

## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# நேதாஜி சுபாஷ் சந்திர போஸ் கல்லூரி



நேதாஜி சுபாஷ் சந்திர போஸ் கல்லூரி, திருவாரூர்.இந்திய பல்கலைக்கழக மானிய ஆணையத்தால்(UGU) அங்கீகரிக்கப்பட்டவர்களில் இந்த கல்லூரி ஒன்றாகும்.  

## அறிமுகம்
திருவாரூரில் உள்ள நேதாஜி சுபாஷ் சந்திரபோஸ் கல்லூரி 2009 இல் நிறுவப்பட்டது தற்போது இக்அறக்கட்டளை திருவாரூரில் ஒரு கலை கல்லூரியை 2000 முதல் ‘நேதாஜி சுபாஷ் சந்திரபோஸ் கல்லூரி’ பெயரிலும் பாணியிலும் நடத்தி வருகிறது.  

## இடம்
காவேரி நகர்,சேந்தமங்கலம், திருவாரில் இக்கல்லூரி அமைந்துள்ளது  

## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# மாதா கலை அறிவியல் கல்லூரி, சென்னை


## அறிமுகம்
மாதா கலை அறிவியல் கல்லூரி 2006 - 07 ஆம் ஆண்டில் தொடங்கப்பட்டது. இது சென்னை பல்கலைக்கழகத்துடன் இணைக்கப்பட்டுள்ளது.  

## இடம்
எரண்டம்கட்டலை, சாதானந்தபுரம், தந்தலம் அஞ்சல், (அனகபுத்துர் பஸ் நிறுத்தத்திற்கு அருகில்),சென்னையில் அமைந்துள்ளது.  

## படிப்புகள்
இந்த கல்லூரி முக்கியமாக பயன்பாட்டு அறிவியல், கணினி அறிவியல் மற்றும் மீடியா சயின்ஸ் ஆகியவற்றின் கலையை மற்றம் அறிவியல் ஆராய்ச்சி மற்றும் தொழில்நுட்ப மேம்பாட்டு என 14 பிரிவுகளில் பயிற்சி வழங்கப்பட்டு வருகின்றன.  

## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள், பெண்கள் விடுதி ஆண்கள் விடுதி ,சிற்றுண்டிச்சாலை, மருத்துவமனை , உள்கட்டமைப்பு, போக்குவரத்து ஆய்வகங்கள் விருந்தினர் அறைமற்றும் நூலகத்துடன் செயல்பட்டு வருகிறது.
# வசந்தம் தொலைக்காட்சி நிகழ்ச்சிகளின் பட்டியல்

**வசந்தம் தொலைக்காட்சி நிகழ்ச்சிகளின் பட்டியல்** என்பது வசந்தம் தொலைக்காட்சியில் ஒளிபரப்பாகும் மற்றும் ஒளிபரப்பான தொடர்களின் பட்டியல்.  

## தொடர்கள்

## பொழுதுபோக்கு நிகழ்ச்சிகள்

- தெரியாத தமிழ் சினிமா 3
- தமிழ் செய்தி
- தின்ன தின்ன ஆசை
- அலைகள் ஓய்வதில்லை
- எதிரொலி 16
- தயங்காதே
- தர்பார்
- வசந்தம் கஃபே
- குற்றக்கண்காணிப்பு 2019
- யார் அந்த ஸ்டார் 2020

## முன்னர் ஒளிபரப்பான நிகழ்ச்சிகள் மற்றும் தொடர்கள்
### திங்கள் முதல் வியாழன் வரை இரவு 8 மணி தொடர்கள்
;2018  
- அடுக்கு வீட்டு அண்ணாசாமி (22 அக்டோபர் 2018 – 11 சனவரி 2019)
- உயிரே (14 சனவரி 2019 - 31 மார்ச்சு 2019)

### திங்கள் முதல் வியாழன் வரை இரவு 9 மணி தொடர்கள்
- காதல் கலாட்டா (13 மே 2019 - 8 ஜூலை 2019)
- ஆறுவது சினம்
- மூன்றாவது கண் (2 செப்டம்பர் 2019 - 28 அக்டோபர் 2019)
;2020  
- தில்லானா (4 நவம்பர் 2019 – 2 சனவரி 2020)
- ரோமியோ அண்ட் ஜூலியட் (6 சனவரி 2020 – 6 மார்ச்சு 2020)
- அறம் செய் (9 மார்ச்சு 2020 – 30 மார்ச்சு 2020)
- அம்முச்சி
- கண்ணே கனியமுதே (27 சூலை 2020 - 5 அக்டோபர் 2020)
- சலனம் (12 அக்டோபர் 2020 -
- உண்மை கண் தேடுதே (7 டிசம்பர் 2020 -

### திங்கள் முதல் வியாழன் வரை இரவு 10 மணி தொடர்கள்

;2010  
- பயம்
;2011  
- வைஜெயந்தி
- நியங்கள்
;2012  
- கா
- ரியா
- நியங்கள் 2
- நிலா சூரியன்
- காதல் சானல்
- தீ
;2013  
- நியங்கள் 3
- வேட்டை 3
- திருவள்ளுவன்
- நஸ்ரி பிரியாணி
;2014  
- எதிரி
- சுந்தரம் குடும்பத்தினர்
- அண்ணாமலை 1
;2015  
- நீயா
- அண்ணாமலை 2
- வெற்றி 2
- குடும்பம் யூனிட் 2
- என்னுயிரே
;2016  
- கல்யாணம்
- வெற்றி 3
- அழகிய தமிழ் மகள்
- இருவர் (2016-2017)
;2017  
- இது நம்ம வீடு
- கல்யாணம் 2
- இருள்
;2018  
- வேட்டை 4
- பிம்பங்கள்
- குரு பார்வை 4
- கலாபக் காதலா
- கண்ணும் கண்ணும் கொள்ளையடித்தால்
;2019  
- ரௌத்ரம்
- பொம்மலாட்டம்
- அகரம்
- சிங்கா ஏர்லைன்ஸ்
- அவதாரம்
- அறிவான் (11 நவம்பர் 2019 - 13 பெப்ரவரி 2020)
;2020  
- யார்? (பருவம் 3) (17 பெப்ரவரி 2020 - 20 ஏப்ரல் 2020)
- சாவித்ரி (மறு ஒளிபரப்பு)
- சுவாசமே (6 சூலை 2020 - 7 செப்டம்பர் 2020)
- கவசம் (5 அக்டோபர் 2020 -

### திங்கள் முதல் வியாழன் வரை இரவு 10:30 மணி தொடர்கள்

;2010  
- வேட்டை 1
;2011  
- சொல்லாமலே
- இயற்கை
- சாவித்ரி
;2012  
- வேட்டை 1
- சம்பவம்
- வஞ்சம்
;2013  
- அகல்யா
- ஒரு கதை ஒரு நாயகி
- வீதி வரை
- நல்லதோர் வினை
2014  
- ரகசியம் 1
- தமிழ்.காம்
- குடும்பம் யூனிட் 1
- வேட்டை 3
;2015  
- க்ஷத்ரியன்
- வெற்றி 2
- அண்ணாமலை 2
- ரகசியம் 2
- அண்ணாமலை 3
;2016  
- வல்லமை தாராயோ
- ஆறாம் அறிவு
- கண்ணாடி பூக்கள்
- மசாலா (2016-2017)
;2017  
- அலைபாயுதே
- யார்
- அத்தியாயம்
- யாதுமாகி (2017-2018)
;2018  
- யார் 2

## நிகழ்ச்சிகள்
- நெருப்புடா
- நெஞ்சுக்குள்ளே
- டேக்கா
- காண்போம் கற்போம்
- இந்தியன் பேட் 10
- என்கிட்ட மோததே
- சவால் சிங்கப்பூர்
- ஜே ஜே
- ஹா ஹா சிரிப்பு
# பைசல் பள்ளிவாசல்

**பைசல் பள்ளிவாசல்** என்பது பாகிஸ்தானின் இஸ்லாமாபாத்தில் உள்ள ஒரு பள்ளிவாசல் ஆகும். இது இஸ்லாமாபாத்தில் உள்ள மார்கல்லா மலைகளின் அடிவாரத்தில் அமைந்துள்ளது, இந்த பள்ளிவாசல்ல் கற்காரை அடுக்களின் எட்டு பக்கங்களைக் கொண்ட ஒரு சமகால வடிவமைப்பைக் கொண்டுள்ளது மேலும் ஒரு பெடோயின் கூடார வடிவினால் ஈர்க்கப்பட்டு அதுபோல் அமைக்கப்பட்டுள்ளது. இந்தப் பள்ளிவாசல் ஒரு முக்கிய சுற்றுலா இடமாகவும், இஸ்லாமிய கட்டிடக்கலையின் சமகால மற்றும் சிறப்புமிக்க அம்சமாக குறிப்பிடப்படுகிறது.  

1976 ஆம் ஆண்டில் சவூதி மன்னர் பைசல் வழங்கிய 120 மில்லியன் டாலர் நன்கொடையில் இப்பள்ளியின் கட்டுமானப் பணிகள் தொடங்கப்பட்டன, அவரது பெயரே இப்பள்ளிக்கும் வழங்கப்பட்டுள்ளது. இப்பள்ளிக்கான வடிவமைப்பாக, துருக்கிய கட்டிடக் கலைஞர் வேதத் டலோக்கேயின் வழக்கத்திற்கு மாறான வடிவமைப்பு ஒரு பன்னாட்டு போட்டியின் பின்னர் தேர்ந்தெடுக்கப்பட்டது. ஒரு வழக்கமான குவிமாடம் வடிவமைப்பு இல்லாமல், இப்பள்ளிவாசல் ஒரு பெடோயின் கூடாரம் போல வடிவமைக்கப்பட்டுள்ளது, அதைச் சுற்றி நான்கு உயரமான மினாராக்கள் உள்ளன. இந்த வடிவமைப்பில் ஓடு வடிவிலான எட்டு பக்கங்கள் கொண்ட சாய்வான கூரைகள், முக்கோண தொழுகை அரங்கின் மேல் அமைந்துள்ளன, இப்பள்ளிவாசலினுள் ஒரே நேரத்தில் 10,000 நபர்கள் தொழ முடியும்.  

இந்த ஒட்டுமொத்த கட்டமைப்பின் பரரப்பளவு 54,000 சதுர அடி ஆகும், இப்பள்ளிவாசல் இஸ்லாமாபாத்தின் நிலப்பரப்பில் முக்கியத்துவம் செலுத்துகிறது.இமயமலையின் மேற்கு திசையில் உள்ள மார்கல்லா மலைகளின் அடிவாரத்தில், இஸ்லாமாபாத் நகரின் வடக்கு முனையிலுள்ள பைசல் நிழற்சாலையின் வடக்கு முனையில் அமைந்துள்ளது. இந்த உயர்ந்த நிலப்பரப்பின் பின்னணியில் அழகிய தேசிய பூங்கா அமைந்துள்ளது. பாக்கிஸ்தானின் மிகப்பெரிய பள்ளிவாசலான, பைசல் பள்ளி 1986 முதல் 1993 வரை உலகின் மிகப்பெரிய பள்ளிவாசலாக இருந்தது. இப்போது பைசல் பள்ளி தொழும் நபர்களின் எண்ணிக்கை அடிப்படையில் நான்காவது பெரிய பள்ளிவாசலாக உள்ளது.  

## வரலாறு

இப்பள்ளிவாசல் கட்டுமானத்திற்கான உந்துதல், 1966 ஆம் ஆண்டில் கிங் பைசல் பின் அப்துல்-அஜீஸ் பாகிஸ்தானுக்கு அதிகாரப்பூர்வமாக வருகை தந்த போது, அவர் இஸ்லாமாபாத்தில் ஒரு தேசிய பள்ளிவாசலைக் கட்டுவதற்கான பாகிஸ்தான் அரசாங்கத்தின் முன்முயற்சியை ஆதரித்தபோது தொடங்கியது.  

1969 ஆம் ஆண்டில், ஒரு பன்னாட்டுப் போட்டி நடத்தப்பட்டு அதிலிருந்து பள்ளிவாசலுக்கான வடிவமைப்பு தேர்ந்தெடுக்கப்பட்டது, இதில் 17 நாடுகளைச் சேர்ந்த கட்டடக் கலைஞர்கள் 43 கட்டிட வடிவமைப்புகளைச் சமர்ப்பித்தனர். இதில் வெற்றி பெற்ற கட்டிட வடிவமைப்பு துருக்கிய கட்டிடக் கலைஞர் வேதாத் டலோகே உடையதாகும். பள்ளிவாசலின் கட்டுமானம் 1976 ஆம் ஆண்டில் பாக்கிஸ்தானின் தேசிய கட்டுமான நிறுவனத்தால் அசிம் கான் தலைமையில் தொடங்கப்பட்டது. இக்கட்டுமானத்திற்கான நிதி சவுதி அரேபியா அரசாங்கத்தால் அளிக்கப்பட்டது. (130 மில்லியனுக்கும் அதிகமான சவூதி ரியால்கள் இன்றைய மதிப்பில் சுமார் 120 மில்லியன் அமெரிக்க டாலர்கள்). கிங் பைசல் பின் அப்துல் அஜீஸ் இந்த நிதியுதவி அளிப்பில் முக்கியப் பங்கு வகித்தார், எனவே 1975 ஆம் ஆண்டில் அவர் படுகொலை செய்யப்பட்ட பின்னர் பள்ளிவாசல் மற்றும் அதற்கு செல்லும் சாலை ஆகிய இரண்டுக்கும் அவரது பெயர் வைக்கப்பட்டது. 1986 இல் கட்டி முடிக்கப்பட்ட இப்பள்ளிவாசலில், பன்னாட்டு இசுலாமிய பல்கலைக் கழகமும் முன்பு அமைந்திருந்தது. ஆரம்ப கட்டத்தில் பாரம்பரிய இசுலாமிய கட்டிடக் கலையான குவிமாட வடிவமைப்பு இன்றி அமைக்கப்பட்ட இப்பள்ளிவாசலின் கட்டமைப்பு பல முசுலிம்களால் விமர்சனத்திற்கு உள்ளானது.
# மகாத்மா கலை அறிவியல் கல்லூரி



மகாத்மா கலைஅறிவியல் கல்லூரி 2006 ஆம் ஆண்டில் தொடங்கப்பட்டது. இந்திய பல்கலைக்கழக மானிய ஆணையத்தால் (UGU) அங்கீகரிக்கப்பட்டவர்களில் இந்த கல்லூரி ஒன்றாகும்.  
## அறிமுகம்
புதுக்கோட்டை மகாத்மா கலை அறிவியல் கல்லூரி பாரதிதாசன் பல்கலைக்கழகத்துடன் இணைக்கப்பட்டுள்ளது மற்றும் NAAC ஆல் அங்கீகாரம் பெற்றது.  
## இடம்
அரியூர் கிராமம், அன்னவாசல் சாலை, மத்தியனல்லூர் போஸ்ட், இல்லுப்பூர் தாலுகா, புதுக்கோட்டயில் அமைந்துள்ளது.  
## படிப்புகள்
இந்த கல்லூரி முக்கியமாக பயன்பாட்டு அறிவியல், கணினி அறிவியல் என 8 பிரிவுகளில் பயிற்சி வழங்கப்பட்டு வருகின்றன..  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள், பெண்கள் விடுதி ஆண்கள் விடுதி ,சிற்றுண்டிச்சாலை, மருத்துவமனை , உள்கட்டமைப்பு, போக்குவரத்து ஆய்வகங்கள் விருந்தினர் அறைமற்றும் நூலகத்துடன் செயல்பட்டு வருகிறது.
# உசுரா பட்

**உசுரா பட்** (ஆங்கிலம் : Uzra Butt ) (22 மே 1917 - 31 மே 2010) மும்தாசு என்ற இயற்பெயருடன் இருந்த இந்திய துணைக் கண்டத்தின் நாடக ஆளுமை, இவர் 1964 இல் பாகிஸ்தானுக்கு குடிபெயர்ந்தார். அவர் நாடக மற்றும் பாலிவுட் திரைப்பட நடிகை சோரா சேகலின் சகோதரியாவார். இவரைப் போலல்லாமல் சேகல் இந்தியாவில் வாழ்ந்தார்.  

பாரம்பரிய தடைகளை உடைத்து 1937 ஆம் ஆண்டு தொடங்கி, அவரும் அவரது சகோதரியும் உதய் சங்கர் பாலே நிறுவனத்தில் நடிகர்கள் மற்றும் நடனக் கலைஞர்களாக சேர்ந்து ஐரோப்பா மற்றும் அமெரிக்கா முழுவதும் சுற்றுப்பயணம் செய்தனர். இரண்டாம் உலகப் போர் அவர்களின் சுற்றுப்பயணத்தை முடித்து வைத்தது, அவர் இந்திய மக்கள் நாடக சங்கத்தில் சேர்ந்தார், பின்னர் 1940 கள் மற்றும் 1950 களில் பிருத்வி நாடக அரங்கில் முன்னணி நாயகியாக இருந்தார்.  

## ஆரம்பகால வாழ்க்கை
இந்தியாவின் உத்தரபிரதேசத்தின் ராம்பூரைச் சேர்ந்த ரோஹில்லா பஷ்தூனை சேர்ந்த சொந்தமாக நிலம் வைத்திருந்த ஒரு முஸ்லீம் குடும்பத்தில் மும்தாசுல்லா கான் மற்றும் நாட்டிகா பேகம் ஆகியோருக்கு உசுரா மும்தாஜ் என்ற இயற்பெயருடன் பிறந்தார் அவர் தனது ஏழு உடன்பிறப்புகளில் நான்காவது இடத்தில் இருந்தார் - ஜாகுல்லா, ஹஜ்ரா, ஜோஹ்ரா (ஜோஹ்ரா சேகல்), இக்ரமுல்லா, அன்னா மற்றும் சபிரா, மற்றும் தேராதூன்<nowiki/>அருகிலுள்ள சக்ரதாவில் வளர்ந்தார். எழுத்தாளர் கிரண் செகல் இவரது மருமகளராவார். நடிகை சாமியா மும்தாஸ் பெரிய மருமகளாவார்.  

## தொழில்
1937 ஆம் ஆண்டில் உதய் சங்கரின் பாலே நிறுவனத்துடன் தனது மேடை வாழ்க்கையைத் தொடங்கினார், மேலும் 1940 கள் மற்றும் 50 களில் பிரபலமான பிருத்வி நாடக அரங்கில் முன்னணி பெண்மணி ஆனார்.  

## இறப்பு
அவரது கடைசி நடிப்பு 2008 இல் இருந்தது. அவர் பாகிஸ்தானின் லாகூரில் 93 வயதில் இறந்தார்.
# புவாங் மாலை



***புவாங் மாலை*** (Phuang malai, ) என்பது தாய்லாந்து நாட்டின் அலங்கார வடிவமைப்புடைய மலர் மாலை வடிவம். ஆகும். அவை பெரும்பாலும் நல்ல அதிர்ஷ்டத்திற்காவும், காணிக்கையாகவும் வைக்கப்படுகின்றன.  

## தோற்றுவாய்கள்
புவாங் மாலையை முதலில் உருவாக்கியவர் யார் என்பதற்கு எழுத்துப்பூர்வ ஆதாரங்கள் இல்லை. புவாங் மாலை அரசர் சுலாலாங்கார்ன் ஆட்சிகாலத்தில் புவாங் மாலைகள் இருந்ததாக குறிப்புகள் உள்ளன. சுகோத்தாய் இராச்சியத்தில் நிகழ்வுகள் மற்றும் விழாக்கள் பற்றிய தகவல்களைக் கொண்ட பன்னிரண்டு மாத அரச விழாக்கள் *(பரா ராட்ப்கிதி சிப் சாங் டியூன்* ) என்ற மன்னர் எழுதிய ஒரு இலக்கியப் படைப்பு இருந்தது. 4 வது மாத விழாவில், மன்னரின் தலைமைத் துணையமைச்சர் தாவோ சிச்சுலலக் (ท้าว by) புதிய மலர் மாலைகளைத் தயாரித்ததாகக் குறிப்பிடப்பட்டுள்ளது. பின்னர், இரத்தனகோசின் இராச்சியத்தில் *புவாங் மாலை* ஒவ்வொரு விழாவிலும் ஒரு முக்கியமான அலங்கார பொருளாக மாறியது. அரண்மனையில் உள்ள ஒவ்வொரு பெண்ணும் புவாங் மாலை தயாரிக்கும் திறன்களைப் பெறவேண்டும் என்று எதிர்பார்க்கப்பட்டது. ராணி சவோபா போங்ஸ்ரீ பல்வேறு சிக்கலான வடிவமைப்புகளைப் புகுத்தி புவாங் மாலைகளை உருவாக்கினார்.  

## வடிவங்கள்
*புவாங் மலாய்* வடிவங்களை ஆறு குழுக்களாகப் பிரிக்கலாம்.  

1. **உயிரின மாலை** என்பது விலங்குகளின் தோற்றத்தை ஒத்திருக்க்கும் மாலையாகும். . பூக்கள் எலி, முயல், அணில் மற்றும் கிப்பன் போன்ற விலங்குகளின் வடிவங்களாக அமைக்கப்படும்.
1. **சங்கிலி மாலை** என்பது ஒரு தொடர் வட்டமுடைய மாலை ஆகும், இது ஒரு சங்கிலியை ஒத்திருக்கும்..
1. **சடை மாலை** இரண்டு வட்டமான மாலை ஒன்றாக இணைக்கப்பட்டு, அதன் ஒவ்வொரு முனையிலும் பைன் வடிவ மாலை அலங்கரிக்கப்பட்டிருக்கும்.
1. **கொடி மாலை** என்பது ஒரு கொடியின் வடிவத்தில் அமைக்கப்பட்ட அரை வட்ட மாலை ஆகும்.
1. **சரிகை மாலை** மாலை முழுவதும் உள்ளும் புறமும் இடையிடையே தங்கச்சரிகை மற்றும் வெள்ளிச் சரிகையைச் செருகி, அலங்கரிக்கப்பட்ட ஒரு மாலை ஆகும்.
1. **ஆர்க்கிட் மாலை** ஆர்க்கிட் மலர்களால் மட்டுமே தயாரிக்கப்படும் மாலை ஆகும்.

## பயன்கள்
புவாங் மாலையின் பயன்பாட்டினை மூன்று வகைகளாக வகைப்படுத்தலாம்.  

### மாலை சாய் தியோ
மாலை சாய் தியோ பொதுவாக மரியாதையைக் காட்டக்கூடிய ஒன்றாகவும் காணிக்கையாகவும் இம்மாலை பயன்படுத்தப்படுகிறது. கோயில்களிலும் கல்லறைகளிலும், இந்த மாலையானது பௌத்தத் துறவி சிலைகளின் கைகளில் இருந்து பிரார்த்தனை மெழுகுவர்த்திகளுடன் தொங்குவதைக் காணலாம். சங்கிலி மாலை, சடை மாலை ஆகியவை மாலை சாய் தியோவின் எடுத்துக்காட்டுகளாகும்.  
### மாலை சாங் சாய்
மாலை சாங் சாய் பொதுவாக ஒரு நபரின் முக்கியத்துவத்தைக் குறிக்க அந்த நபரின் கழுத்தில் அணியப்படும் மாலையாகும். தாய்லாந்தின் திருமண விழாவில், மணமகனும், மணமகளும் இருவரும் பெரும்பாலும் மாலை சாங் சாய் அணிவார்கள்.  
### சாமுராய் மாலை
சாமுராய் மாலை அல்லது அடையாளமான ''மாலை ), இந்த மாலை சிறிய வடிவமுடையது. வழக்கமாக பெரிய மக்கள் குழு ஒன்றின் அடையாளத்திற்காக வழங்கப்படுகிறது. இந்த மாலை வழக்கமாக ஒரு புரவலரால் வழங்கப்படுகிறது, உதாரணமாக, திருமண விழாக்கள், இல்ல விழாக்கள், பிறந்தநாள் விழாக்கள். பெயர் சூட்டு விழா ஆகியவற்றில் அணியப்படுகிறது. உயிரின மாலை இத்தகைய சாமுராய் மாலையாக அணியப்படுகிறது.
# மகாராணி கலை அறிவியல் கல்லூரி


மகாராணி கலை மற்றும் அறிவியல் கல்லூரி தாரபுரத்தில் உள்ள மகாராணி கல்வி மற்றும் தொண்டு அறக்கட்டளையால் 2000 ஆம் ஆண்டில் நிறுவப்பட்டது.  

## அறிமுகம்
இது கோயம்புத்தூர் பாரதியார் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  

## இடம்
இந்த கல்லூரி 1/74 நஞ்சியம்பாலயம், தாராபுரம், திருப்பூர் மாவட்டத்தில் அமைந்துள்ளது.  

## படிப்புகள்
இந்த கல்லூரி முக்கியமாக கணினி தகவல் தொழில்நுட்பம் மற்றும் ஆடை வடிவமைப்பு என 14 பிரிவுகளில் பயிற்சி வழங்கப்பட்டு வருகின்றன.  

## வசதிகள்
விளையாட்டு மற்றும் விளையாட்டுத் துறைகள் கொண்ட உட்புற அரங்கத்துடன் கூடுதலாக, அதிநவீன கணினி மற்றும் இணைய வசதிகள், மற்றும் நூலகங்கள் உள்ளிட்ட சிறந்த உள்கட்டமைப்புகளை இந்த நிறுவனம் நிறுவியுள்ளது.
# சிகத்யே-அலீன்


**சிகத்யே-அலீன்** (*Sikhote-Alin*, உருசியம்: Сихотэ́-Russian) என்பது உருசியாவின் தூரகிழக்கில் உள்ள பசிபிக் வளையத்தில், பிரிமோர்ஸ்கி மற்றும் கபரோவ்ஸ்க் மாகாணங்களில் அமைந்துள்ள ஒரு மலைத்தொடர் ஆகும். உருசிய பசிபிக் துறைமுகமான விளாதிவசுத்தோக்கின் வடகிழக்கில் 900 கிலோமீட்டர் (560 மைல்) தொலைவில் அமைந்துள்ள இந்த மலைத்தொடரின் நீளம் 1200 கி.மீ, அகலம் 250 கி.மீ வரை, மற்றும் அதிகபட்ச உயரம் 2077 மீ. கடல் மட்டத்திலிருந்து 2,077 மீட்டர் (6,814 அடி) உயரத்தில் உள்ள டோர்டோகி யானி, கபரோவ்ஸ்க் மாகாணத்தில் உள்ள கோ மலை (2,003 மீ) மற்றும் பிரிமோர்ஸ்கி மாகாணத்தில் உள்ள அனிக் மலை (1,933 மீ) ஆகியவை மிக உயர்ந்த சிகரங்களாகும்.  

சிகத்யே-அலீன் ஒரு மிதவெப்ப மண்டலம் என்றாலும், வடக்கு தைகாவின் பொதுவான விலங்குகளான துருவ மான் மற்றும் உசுரி பழுப்பு கரடி போன்றவை சிறுத்தை, புலி மற்றும் ஆசிய கறுப்புக் கரடியுடன் இணைந்து சூழலைப் பங்கிட்டு வாழ்கின்றன. புலிகளுடனான போட்டி காரணமாக இப்பகுதியில் மிகக் குறைந்த எண்ணிக்கையிலே ஓநாய்கள் உள்ளன. இப்பகுதியில் உள்ள பழமையான மரம் சுமார் ஆயிரம் ஆண்டுகள் பழமையான ஜப்பானிய யூ மரமாகும்.  

## வரலாறு
இந்த பெயர் மஞ்சு இனக்குழுவைச் சேர்ந்ததாக கருதப்படுகிறது (மஞ்சு: அலின் "மலை").  

1910 கள் மற்றும் 1920 களில், சிகத்யே-அலீன் விளதீமிர் அர்செனியேவ் (1872-1930) என்பவரால் விரிவாக ஆராயப்பட்டது, அவர் தனது சாகசங்களைப் பல புத்தகங்களில் விவரித்துள்ளார், குறிப்பாக *டெர்சு உசலா* (1923) எனும் புத்தகம். இது 1975 இல் அகிரா குரோசாவாவின் ஆஸ்கார் விருது பெற்ற படமாக எடுக்கப்பட்டது. இப்பகுதியின் தனித்துவமிக்க வனவிலங்குகளைப் பாதுகாக்க பெரிய சிகத்யே-அலீன் மற்றும் லாசோ வனவிலங்கு புகலிடங்கள் 1935 இல் அமைக்கப்பட்டன. இந்த மலைத்தொடரின் மைய மண்டலத்தை வனச்சரகர்களால் மட்டுமே ஆராய முடியும்.  

பிப்ரவரி 12, 1947 அன்று, அண்மைய வரலாற்றில் மிகப்பெரிய விண்கல் மழை சிகத்யே-அலீன் மலைகளில் ஏற்பட்டது. சிகத்யே-அலீன் விண்வீழ்கல் பூமியில் விழுகையில் வளிமண்டலத்திலேயே வெடித்துச் சிதறி, ஒரு நீள்வட்டப் பகுதியில் 1.3 சதுர கிலோமீட்டர் (0.50 சதுர மைல்) பரப்பளவில் பல டன் உலோகத்தை மழையாகப் பொழிந்தது. பல பள்ளங்கள் விண்கற்களால் உருவாக்கப்பட்டன; அவற்றுள் மிகப்பெரியது 26 மீட்டர் (85 அடி) விட்டம் கொண்டது.  

செதில்-பக்கச் சீன வாத்து, பிளேக்கிஸ்டனின் மீன்-ஆந்தை மற்றும் ஆமுர் புலி போன்ற "அழியும் நிலையில் உள்ள உயிரினங்களின் உயிர்வாழ்விற்கான முக்கியத்துவத்தைச் சுட்டிக்காட்டி, 2001 ஆம் ஆண்டில், யுனெஸ்கோ "மைய சிகத்யே-அலீன்" ஐ உலக பாரம்பரிய பட்டியலில் சேர்த்தது. இந்த உலகப் பாரம்பரிய தளம் மொத்தம் 16,319 சதுர கிலோமீட்டர் (4,033,000 ஏக்கர்) பரப்பளவைக் கொண்டிருந்தது, இதில் சிகத்யே-அலீன் ஸாபோவெட்னிக் எனப்படும் மையப்பகுதி மண்டலம் 3,985 சதுர கிலோமீட்டர் (985,000 ஏக்கர்) கொண்டது. 2018 ஆம் ஆண்டில், உலகப் பாரம்பரிய தளம் 11,605 சதுர கிலோமீட்டர் (2,868,000 ஏக்கர்) பரப்பளவு கொண்ட பிகின் தேசிய பூங்காவை உள்ளடக்கி "பிகின் ரிவர் வேலி" (பிகின் ஆற்றுப்பள்ளத்தாக்கு) என்ற பெயரில் விரிவுபடுத்தப்பட்டது..  

சிகத்யே-அலீன் மலைகளில் அன்யூய் தேசிய பூங்கா, போட்சின்ஸ்கி மாநில இயற்கை பாதுகாப்புப்பகுதி, லாசோவ்ஸ்கி மாநில இயற்கை பாதுகாப்புப்பகுதி, எல். ஜி. கப்லானோவா, சிகத்யே-அலீன் மாநில உயிர்க்கோளப் பாதுகாப்புப்பகுதி உள்ளிட்ட பல பெரிய பாதுகாப்பு மண்டலங்கள் உள்ளன.
# புரா கோவா லாவா, பாலி


**புரா கோவா லாவா (Pura Goa Lawah)yhthLawah** (பாலினேசி "பேட் குகை கோயில்") என்பது இந்தோனேசியா நாட்டின் ஒரு பாலித் தீவில் உள்ள பாலி இந்து சமயம் சார்ந்த புரா அல்லது கோயிலாகும். இக்கோயில் இந்தோனேஷியாவில் பாலியில் குலுங்குங் என்னுமிடத்தில் அமைந்துள்ளது. புரா கோவா எனப்படுகின்ற, 11ஆம் நூற்றாண்டைச் சேர்ந்த இக்கோயில் பெரும்பாலும் *சோகி கஹங்கன் ஜகத்* அல்லது "உலகின் ஆறு சரணாலயங்கள்", என அழைக்கப்படுகின்ற பாலியில் உள்ள உள்ள ஆறு புனிதமான வழிபாட்டுத் தலங்களில் சேர்க்கப்பட்டுள்ள கோயிலாகும். புரா கோவா லாவாவின் வாயில் பகுதி ஒரு குகை திறப்பினைக் கொண்டு அமைந்துள்ளது. அப்பகுதியில் அதிகமாக வெளவால்கள் வசித்து வருகின்றன. ஆதலால் அதன் பெயர் கோவா லாவா அல்லது "பேட் குகை" என்றும் அழைக்கப்படுகிறது.  

## விளக்கம்
புரா கோவா பாலியில் குலுங்குங் ரீஜன்சியில் பெசிங்காகன் என்னும் கிராமத்தில் அமைந்துள்ளது புரா கோவா லாவாவின் பெரிய வளாகம் ஜலான் ராயா கோவா லாவா சாலையின் வடக்குப் பகுதியில், கோவா லாவா கடற்கரையில் அமைந்துள்ளது.  

புரா கோவா *லாவா* சில சமயங்களில் *சோகமான கஹங்கன் ஜகத்* அல்லது "உலகின் ஆறு சரணாலயங்கள்", என்ற நிலையில் பாலியில் உள்ள ஆறு புனிதமான வழிபாட்டுத் தலங்களில் சேர்க்கப்பட்டுள்ளது. பாலினிய நம்பிக்கைகளின்படி, அவை தீவின் முக்கிய புள்ளிகள் ஆகும். மேலும் அவை பாலிக்கு ஆன்மீக சமநிலையை வழங்குவதாக நம்பப்படுகிறது. இந்த மிக புனிதமான சரணாலயங்களின் எண்ணிக்கை எப்போதும் ஆறு என்ற எண்ணிக்கை வகையிலேயே அமைந்துள்ளது. இருந்தாலும் அந்தந்தப் பகுதிகளைப் பொறுத்த வரை குறிப்பிடத்தக்க சில கோயில்கள சேர்க்கப்படும்போது அவற்றின் எண்ணிக்கை மாறுபட வாய்ப்பு உண்டு.  

## வரலாறு

புரா கோவா லாவா 11 ஆம் நூற்றாண்டில் மப்பு குதுரனால் நிறுவப்பட்ட கோயிலாகும். பாலி மீது இந்து மதத்தை அறிமுகப்படுத்திய ஆரம்பகால பூசாரிகளில் எம்.பி. குதுரனும் ஒருவர். பூசாரிகளின் தியான மையமாக கோயில் வளாகம் அமைந்துள்ளது.  

கோயிலின் அலங்காரம் காலப்போக்கில் முன்னேறி வருவதைக் காணமுடிகிறது. 20 ஆம் நூற்றாண்டின் முற்பகுதியில், புரா கோவா லாவாவின் சிவன் கோயில்கள் மற்றும் வாயில்களில் பீங்கான் மற்றும் பீங்கான் தகடுகள் பெரும்பாலும் காணப்பட்டன. இந்த வகை முறையானது இன்னும் பாலியில் உள்ள பூரா கெஹன் போன்ற பிற பழைய கோயில்களில் காணமுடிகிறது. தற்போது இந்த சிவன் கோயில்கள் மற்றும் வாயில்களில் பீங்கான் மற்றும் பீங்கான் தகடுகள் அலங்காரம் குறைந்த அளவில் காணப்படுகிறது.  

## கோயில் வளாகம்

புரா கோவா லாவாவின் வளாகம் ஒரு மலைப்பாங்கான நிலப்பரப்பில் அமைந்துள்ளது. இது மூன்று பகுதிகளாகப் பிரிக்கப்பட்டுள்ளது. அவை கோயிலின் வெளிப்புறக் கருவறை, நடுத்தர கருவறை, மற்றும் உள் பிரதான கருவறை என்பவையாகும். அவை முறையே ஜபா பிசான் அல்லது நிஸ்தானிங் மண்டலா, ஜபா தெங்கா அல்லது மத்யா மண்டலா, மற்றும் ஜீரோ அல்லது உத்தமனிங் மண்டலா என்றழைக்கப்படுகின்றன.
# சங்குவாங் கோவில்


**கங்குவாங் (Cangkuang)** என்பது ஒரு சிறிய அளவிலான 8 ஆம் நூற்றாண்டைச் சார்ந்த சைவக் கோயில் (இந்து மதம் கோயில்) ஆகும். இக்கோயில் இந்தோனேஷியாவில் மேற்கு ஜாவாவில் கரூட் ரீஜென்சியில் கேகமாடான் லீலீஸ் என்னுமிடத்தில் கங்குவாங்கில் கும்பங் புலோ கிராமத்தில் அமைந்துள்ளது. மேற்கு ஜாவாவில் கண்டுபிடிக்கப்பட்ட மிகக் குறைந்த இந்து- பெளத்தக் கோயில்களில் இந்த கோயிலும் ஒன்றாகும், மற்ற கோயில்களில் பட்டுஜயா மற்றும் போஜோங்மென்ஜே கோயில் ஆகியவை அடங்கும்.  

இந்தக் கோவிலின் தெற்குப் பகுதியில் மூன்று மீட்டர் தொலைவில் எம்பா தலீம் ஆரிப் முஹம்மது என்ற பெயரிலான ஒரு பண்டைய இஸ்லாமிய கல்லறை உள்ளது. அது கங்குவாங் பகுதியில் 17ஆம் நூற்றாண்டில் இஸ்லாமியமாக்குதலின்போது அந்த கிராமத்தில் வாழ்ந்த மூத்தோர்களுடையது என்று நம்பப் படுகிறது.  

## அமைவிடம்
இந்த கிராமம் கரூட் செல்லும் வழியில் பாண்டுங் என்னுமிடத்திலிருந்து சுமார் 40 கிமீ தென்கிழக்கு திசையில் உள்ளது. இந்தக் கோயில் இலீலீ-கருட் முதன்மைச் சாலையில் இருந்து பல கிலோமீட்டர் தொலைவில் அமைந்துள்ளது. இக்கோயில் கம்போங் புலோ( "தீவின் கிராமம்") என்றழைக்கப்பட்ட 16.5 ஹெக்டேர் தீவில் ஒரு சிறிய ஏரியால் சூழப்பட்டு (*சிட்டு)* அமைந்துள்ளது. கோயிலுக்கு அருகில் ஒரு பாரம்பரிய சூடானிய கிராமம் உள்ளது. கோயில், கல்லறை, பாரம்பரிய கிராமம் மற்றும் தீவு மற்றும் ஏரியைச் சுற்றியுள்ள பகுதிகள் ஆகியவை இது ஒரு பண்பாடு மற்றும் தொல்பொருள் சரணாலயம் என்பதை மெய்ப்பிக்க வைக்கின்றன.முதலில் தீவு முழுவதும் ஏரியால் சூழப்பட்டிருந்தது, இருப்பினும் தற்போது கிராமம் வடக்கு பகுதிகளில் மட்டுமே உள்ளது, ஏரியின் தெற்கு பகுதிகள் மீட்கப்பட்டு நெல் வயலாக பயிரிடப்பட்டு பயன்படுத்தப்பட்டு வருகின்றன கோயிலின் பெயர் கன்குவாங் என்பது பாண்டன் சூடானிய மொழியில் மரத்தைக் குறிக்கும் சொல்லாகும். கம்புங் புலோ தீவைச் சுற்றி இவ்வகையான மரங்கள் காணப்படுகின்றன.  

## விளக்கம்

இந்த கோயில் ஆண்டிசைட் கற்களால் ஆனது. கோயிலின் அடித்தளம் 4.5 x 4.5 மீட்டர் ஆகும். இக்கோயிலின் உயரம் 8.5 மீட்டர் ஆகும். கோயில் கிழக்கு நோக்கி உள்ளது, கிழக்கு பக்கத்தில் போர்ட்டலுக்கு செல்லும் படிக்கட்டுகளில் விமானமும் ஒரு சிறிய முதன்மை அறையும் (*கர்ப்பக்கிருகம்*) உள்ளன. முதன்மை அறைக்குள் சிவனின் 62 செ.மீ உயரமான கல் சிலை உள்ளது. அந்த சிலை சேதமடைந்துள்ளது, கைகள் உடைக்கப்பட்டு முகம் மிகவும் அரிக்கப்பட்ட நிலையில் காணப்படுகிறது. சிலையின் பீடத்தில் நந்தியின் தலையில் ஒரு செதுக்குதல் உள்ளது. இந்த கோயில் மிகவும் எளிமையானது. குறைந்த அளவிலான ஆபரணங்களே காணப்படுகின்றன. கூரைப்பகுதி லிங்கம் உச்சங்களால் அலங்கரிக்கப்பட்ட மூன்று பின்புறப் படிக்கட்டுகளைக் கொண்டு அமைக்கப்பட்டுள்ளது. கட்டடக்கலை பாணி ஆரம்பகால மத்திய ஜாவானிய இந்து கோவில்களைப் போன்றது. கல் சிதைவு மற்றும் கோயிலின் எளிமையான பாணியியை நோக்கும்போது இந்த கோயில் 8 ஆம் நூற்றாண்டின் முற்பகுதியைச் சார்ந்ததது என்றும், டயங் கோயில்கள் அதே காலத்தைச் சேர்ந்தவையாக இருக்கலாம் என்றும், தெற்கு மத்திய ஜாவாவின் பிரம்பானான் போன்ற கோயில்களைக் காட்டிலும் சற்று பழமையானது என்றும் நிபுணர்கள் கருதுகின்றனர்.
# மங்கையர்க்கரசி கலை அறிவியல் கல்லூரி



மங்கையர்க்கரசி கலை அறிவியல் கல்லூரி 1997 ஆம் ஆண்டில் நிறுவனர் பிச்சையா பிள்ளையால் தொடங்கப்பட்டது.  
## அறிமுகம்
சர்வதேச தரநிர்ணய அமைப்பு (ISO) 9001: 2015 சான்றளிக்கப்பட்ட நிறுவனம், தேசிய கல்வி தரப்பாட்டு நிறுவனம் NAAC ஆல் B தரத்துடன் அங்கீகாரம் பெற்றது. மதுரை காமராஜ் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது..  
## இடம்
7-1-139, மங்கையர்க்கரசி நகர், பரவை, மதுரை மாவட்டத்தில் அமைந்துள்ளது.  
## படிப்புகள்
மதுரை காமராசர் பல்கலைக்கழகத்துடன் இணைக்கப்பட்ட கலை அறிவியல் கல்லூரி வர்த்தகம் மற்றும் முதுகலை படிப்புகளின் கீழ் 8 துறைகளுடன் கல்லூரி செயல்படுகிறது  
## வசதிகள்
கல்லூரியில் குளிரூட்டப்பட்ட மொழி ஆய்வகம், கணினி மற்றும் இயற்பியலுக்கான சமீபத்திய உபகரணங்களுடன் கூடிய ஆய்வகங்கள், நூலகம், விளையாட்டு மைதானம் ஆகியன உள்ளன.
# ஹசன் பக் பள்ளிவாசல்


**ஹசன் பக் பள்ளிவாசல்** , *ஹசன் பே பள்ளிவாசல்* என்றும் அழைக்கப்படுகிறது', இசுரேலில் உள்ள யோப்பா நகரத்திலுள்ள மிகவும் புகழ்பெற்ற பள்ளிவாசல்களில் ஒன்றாகும். சமீபத்திய ஆண்டுகளில், இது மிகவும் சர்ச்சைக்குரிய தளமாக இருந்து வருகிறது..  

ஹசன் பக் பள்ளிவாசல் 1916 ஆம் ஆண்டில் அரபு யாபாவின் வடக்கு எல்லையில் கட்டப்பட்டது மற்றும் இதன் வரலாறு அரபு-யூத மோதலின் பல்வேறு கட்டங்களுடன் நெருக்கமாக பிணைக்கப்பட்டுள்ளது, ஆரம்பத்தில் உதுமானிய அரசு மற்றும் பிரித்தானிய அரசின் கீழ் சமூக மோதலாகத் தொடங்கி இன்று வரை நீடித்து வருகிறது. இது பல்வேறு சந்தர்ப்பங்களில் காரசாரமான விவாதம் மற்றும் அதைத்தொடர்ந்த சர்ச்சைக்கு இடமாக இருந்து வருகிறது, மேலும் யோப்பா முஸ்லிம்களுடன் ஆழ்ந்த அடையாள மற்றும் உணர்ச்சிபூர்வமான தொடர்பைக் கொண்டுள்ளது.  

இதன் உதுமினாய-பாணி கட்டிடக்கலையானது அதன் அருகே தற்போது அமைந்துள்ள தற்கால நவீன உயர்ந்த கட்டிடங்களுடன் கடுமையாக மாறுபடுகிறது. இது யோப்பாக்கு செல்லும் விரைவுச்சாலையில் நடுநிலக் கடல் மற்றும் நெவே செடக்கு பகுதிக்கு இடையில் அமைந்துள்ளது.  

## வரலாறு & கட்டுமானம்

இப்பள்ளிவாசல் 1916 ஆம் ஆண்டில் பெயரில் யோப்பாவின் உதுமானிய ஆளுநரான ஹசன் பேயினால் கட்டப்பட்டது. அந்த நேரத்தில், யோப்பா மற்றும் சமீபத்தில் நிறுவப்பட்ட டெல் அவீவ் ஆகிய இரண்டு நகரங்களும் விரைவாக விரிவடைந்து வந்தன. இந்தப் பள்ளிவாசல் யோப்பாவின் வடக்குப் பகுதியிலிருந்து மத்திய தரைக்கடல் வரை பரவியுள்ள மன்சியயாவின் ஒரு பகுதியாக உள்ளது.  

இப்பள்ளிவாசலைக் கட்டிய ஹசன் பே அல்லது பெக், அல்லது ஹசன் பெய் அல் பசரி அல் காபி 1914 ஆகத்து முதல் 1916 மே வரையில் யோப்பாவின் ஆளுநராக இருந்தார்.  

## கட்டிட அமைப்பு
இந்த உதுமானிய பாணி பள்ளிவாசலானது ஆரம்பத்தில் 21 க்கு 28 மீற்றர் அளவில், நன்கு கணக்கிட்ட வடிவமைப்பில்ல் அல்-மன்சியா சுற்றுப்புறத்திற்கு நன்கு பொருந்தும் வகையில் அமைந்திருந்தது. இது நன்கு பூசப்பட்ட முற்றத்தைக் கொண்டிருந்தது, அந்த முற்றத்தின் ஒரு பகுதி தோட்டமாகப் பயன்படுத்தப்பட்டது; தொழுகைக் கூடத்தின் வடக்குப் பகுதியில் நுழைவதற்கான படிக்கட்டுகள் இருந்தன.  

இப்பள்ளியின் கட்டுமானத்தில் இப்பகுதியில் வழக்கமாகக் காணப்படுப்படும் மஞ்சள் பழுப்பு நிற மணற்களான, குர்கர் கற்கள் பயன்படுத்துவற்குப் பதிலாக, வெள்ளைச் சுண்ணக்கல் பயன்படுத்தப்பட்டுள்ளது. இப்பள்ளிவாசலின் சுவர்களில் நுணுக்கமாக அலங்கரிக்கப்பட்ட மற்றும் வண்ணமயமான மெருகூட்டப்பட்ட காலதர்கள் பொறிக்கப்பட்டுள்ளன. சுவர்கள் குறுகிய தடுப்புகளால் வரையறுக்கப்பட்டுள்ளன, இது பரந்த முகப்பைச் சிறுசிறு பகுதியாகப் பிரிக்கிறது.  

தற்போதைய மினார் 1980 களில் நடைபெற்ற துப்பித்தலின் ஒரு பகுதியாக அதன் உண்மையான உயரத்தின் இரு மடங்காக மீண்டும் கட்டப்பட்டது, மிக உயரமான மற்றும் மெல்லிய மினாராவானது, இது சதுர வடிவிலான தொழுகைக் கூடத்துடன் வேறுபாடாக உள்ளது. பள்ளிவாசலின் எதிர் பக்கத்தில் மிகக் குறைந்த உயரம் கொண்ட கோபுரம் உள்ளது. கற்காரை கூரை தட்டையாகவும் ஓப்பீட்டளவில் சிறியதாகவும் அமைந்து உள்ளது, அதன் மையப் பாதையின் மேல் ஆழமற்ற குவிமாடம் உள்ளது.
# இலக்கு நீக்குதல்


**இலக்கு நீக்குதல்** (*stumping*) என்பது துடுப்பாட்டத்தில் மட்டையாடுபவரை வீழ்த்தும் முறைகளில் ஒன்றாகும். இந்தச் சொல் ஓர் இலக்குக் கவனிப்பாளர் மேற்கொள்ளும் இலக்கு வீழ்த்தலை மட்டுமே குறிக்கும். பந்துவீச்சாளரால் வீழ்த்தப்படுவது இலக்கு வீச்சு என்றும் களத்தடுப்பாளரால் வீழ்த்தப்படுவது ஓட்ட வீழ்த்தல் என்றும் அழைக்கப்படுகின்றன..  

சில வேளைகளில் வீசப்பட்ட பந்தை அடிப்பதற்காக மட்டையாடுவர் தனது எல்லைக்கோட்டைத் தாண்டி முன்னோக்கி வரும்போது அந்தப் பந்து மட்டையில் படாமல் பின்பிக்கமாக சென்றால் அங்கு நின்றுகொண்டிருக்கும் இலக்குக் கவனிப்பாளர் உடனடியாக அந்தப் பந்தைப் பிடித்து தனக்கு முன்பு உள்ள இலக்குக் குச்சிகளை அடித்து அதன் மேலுள்ள மரத்துண்டுகளை நீக்கலாம். அப்போது மட்டையாடுபவரின் உடல் பாகம் அல்லது அவரது மட்டை எல்லைக்கோட்டிற்குள் இல்லாமல் இருந்தால் அவர் ஆட்டமிழப்பார்.  

## சாதனைப் பதிவுகள்
**|பன்னாட்டுத் துடுப்பாட்ட வாழ்நாளில் அதிகபட்ச இலக்கு வீழ்த்தல்கள்**

| 54 |  |
| --- | --- |
| <small>கடைசியாக மேம்படுத்தியது: 25 ஆகத்து 2019</small> | } |
# 2-எத்தில்யெக்சனால்


## பண்புகளும் பயன்களும்

2-எத்தில்யெக்சனால் உள்ள கிளைப்பகுதி பொதி சீர்குலைவு காரணமாக அதன் படிகமயமாக்கலைத் தடுக்கிறது; இது அச்சேர்மத்தின் மிகக் குறைந்த உறைநிலைக்கு வழிவகுக்கிறது. 2-எத்தில்யெக்சனாலின் எசுத்தர்களும் இதேபோல் பாதிக்கப்படுகின்றன, எனவே இது நெகிழியாக்கிகள் மற்றும் உயவு எண்ணெய் உற்பத்தியில் ஒரு மூலப்பொருளாக பயன்பாட்டைக் காண்கிறது, அங்கு அதன் இருப்பு பாகுத்தன்மையைக் குறைக்க உதவுகிறது மற்றும் உறைநிலை புள்ளிகளைக் குறைக்க உதவுகிறது.  

கிட்டத்தட்ட தயாரிக்கப்படும் 2-எத்தில்யெக்சனாலின் பெரும்பகுதி முழுவதும் நெகிழியாக்கியான ஈரெசுத்தர் பிசு(2-எத்தில்யெக்சைல்) தாலேட்டுகள் தொகுப்புக்கான ஒரு முன்னோடி சேர்மமாகவே பயன்படுத்தப்படுகிறது. ஏனெனில் இது ஒரு கொழுப்பு ஆல்ககால் ஆகும். இதன் எசுத்தர்கள் எரிச்சல் நீக்கும் பண்புகளைக் கொண்டிருக்கின்றன.  

பொதுவாக குறைவாக எளிதில் ஆவியாகும் கரைப்பானாகவும் 2-எத்தில்யெக்சனால் பயன்படுத்தப்படுகிறது . நைட்ரிக் அமிலத்துடன் வினைபுரியும் போது 2-எத்தில்யெக்சனால், தீப்பற்றும் வெப்பநிலை வேகத்தை குறிக்கப் பயன்படும் செட்டேன் எண் மதிப்பை அதிகரிக்க உதவும் துணைக்கருவியாகவும் பயன்படுத்தப்படுகிறது. கிளைசிடைல் ஈதர் உற்பத்தியில் சோடியம் ஐதராக்சைடு மற்றும் எபிகுளோரோ ஐதரின் ஆகியவற்றோடு சேர்ந்து வினைபுரியவும் பயன்படுத்தப்படுகிறது. இது பல்வேறு பூச்சுகள், பசைகள் மற்றும் மேற்பூச்சு பயன்பாடுகளில் பயன்படுத்தப்படுகிறது.  

## தொழில்துறை உற்பத்தி
2-எத்தில்யெக்சனால் தொழில்துறை ரீதியாக என் - பியூட்டரால்டிகைடை ஆல்டோல் குறுக்க வினை மற்றும் அதை தொடர்ந்து வினையில் உருவாகும் ஐதராக்சி ஆல்டிகைடை ஐதரசனேற்றம் செய்தும் தயாரிக்கலாம். ஆண்டுக்கு சுமார் 2,500,000 டன் இந்த வழி முறையில் தயாரிக்கப்படுகிறது  

.  

என்- பியூட்டிரால்டிகைடு புரோப்பைலீனை ஐதரோபார்மைலேற்றம் செய்வதன் மூலம் தயாரிக்கப்படுகிறது, இது ஒரு தன்னிறைவான ஒரு தயாரிப்பு முறையில் அல்லது ஒரு முழுமையான ஒருங்கிணைந்த வசதியின் முதல் படிநிலையில் தயாரிக்கப்படலாம். என் -பியூட்டனால் மற்றும் ஐசோபியூட்டனால் மற்றும் கூடுதலாக 2-எத்தில்யெக்சனால் இதற்காகப் பயன்படுத்தப்படுகிறது. இந்த வழியில் தயாரிக்கப்பட்ட ஆல்ககால்கள் சில நேரங்களில் ஆக்சோ ஆல்ககால்கள் என குறிப்பிடப்படுகின்றன. ஒட்டுமொத்த செயல்முறை குர்பெட் வினையை மிகவும் ஒத்திருக்கிறது,  

## சுகாதார விளைவுகள்

2-எத்தில்யெக்சனால் விலங்கு மாதிரிகளில் குறைந்த நச்சுத்தன்மையை வெளிப்படுத்துகிறது. எலிகளுக்கான இதனுடைய உயிர் கொல்லும் அளவு கிலோகிராமுக்கு 2-3 கிராம் மட்டுமேயாகும்.  

## பெயரிடல்

ஐசோ ஆக்டனால் என்ற பெயர் பொதுவாக 2-எத்தில்யெக்சனாலையும் அதன் வழிப்பெறுதிகளையும் குறிக்க வேதித்துறையில் பயன்படுத்தப்படுகிறது, ஆனாலும் ஐ.யு.பி.ஏ.சி பெயரிடும் மரபுகள் இப்பெயர் மற்றொரு ஆக்டனாலின் மாற்றியனைக் குறிக்கிறது என்று கூறுகிறது.
# யுரேனைல் அசிட்டேட்டு


**யுரேனைல் அசிட்டேட்டு** *(Uranyl acetate)* என்பது UO2(CH3COO)2•2H2O என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். யுரேனியம் தனிமத்தின் அசிட்டேட்டு உப்பு என்றும் இதை வகைப்படுத்தலாம். பசும் மஞ்சள் நிறத்தில் படிகத் திண்மமாகக் இருக்கும் இச்சேர்மம் சாய்சதுரப் படிகங்களால் ஆக்கப்பட்டுள்ளது. யுரேனைல் அசிட்டேட்டு இலேசான அசிட்டிக் நெடியுடன் காணப்படுகிறது. ஓர் அணுக்கரு எரிபொருள் வழிப்பெறுதியாக இருப்பதால் யுரேனைல் அசிட்டேட்டை வைத்திருப்பதும் பயன்படுத்துவதும் அனைத்துலக சட்ட விதிமுறைகளுக்கு உட்பட்ட ஒரு நடவடிக்கையாகும்.  

## பயன்கள்

யுரேனைல் அசிடேட்டு எலக்ட்ரான் நுண்ணோக்கியில் எதிர்மறை கறையாக விரிவாகப் பயன்படுத்தப்படுகிறது . உயிரியலுக்கான எலக்ட்ரான் நுண்ணோக்கியில் உள்ள பெரும்பாலான நடைமுறைகளுக்கு யுரேனைல் அசிடேட்டின் பயன்பாடு தேவைப்படுகிறது.. எதிர்மறை படிதல் நெறிமுறைகள் பொதுவாக 1% முதல் 5% நீரிய கரைசலுடன் மாதிரியைச் சேர்த்து சூடுபடுத்தப்படுகின்றன. யுரேனைல் அசிடேட்டு படிதல் எளிமையானது மற்றும் விரைவாகச் செய்யக்கூடியது மற்றும் கறை படிந்த சில நிமிடங்களில் மாதிரியை ஒருவர் ஆராயலாம். சில உயிரியல் மாதிரிகள் யுரேனைல் அசிடேட்டு படிநிலைக்கு ஏற்றவை அல்ல, இந்த சந்தர்ப்பங்களில், மாற்று படிதல் நுட்பங்கள் மற்றும் குறைந்த மின்னழுத்த எலக்ட்ரான் நுண்ணோக்கி நுட்பம் மிகவும் பொருத்தமானதாக இருக்கும்.  

1% மற்றும் 2% யுரேனைல் அசிடேட்டு கரைசல்கள் ஒரு குறிகாட்டியாகவும், பகுப்பாய்வு வேதியியலில் வலுவான செறிவுகளில் ஒரு முறிபொருளாகவும் பயன்படுத்தப்படுகின்றன, ஏனெனில் இது சோடியத்துடன் கரையாத உப்பை உருவாக்குகிறது (சோடியம் உப்புகளில் பெரும்பாலானவை நீரில் கரையக்கூடியவை). யுரேனைல் அசிடேட்டு கரைசல்கள் ஒளியை, குறிப்பாக புற ஊதா உணர்திறன் கொண்டவை என்பதற்கான ஆதாரங்களைக் காட்டுகின்றன, மேலும் அவை வெளிப்பட்டால் வீழ்படிவாகும்.  
சிமென்ட் கருங்கற் கூழ்மக் கலவையில் பயன்படுத்தக் கருதப்படும் திரட்டுகளில் (நொறுக்கப்பட்ட கல் அல்லது சரளை) கார-சிலிக்கா வினைத்திறனுக்காக யுரேனைல் அசிடேட்டை ஒரு நிலையான சோதனையில் பயன்படுத்த அமெரிக்க மாநில நெடுஞ்சாலை மற்றும் போக்குவரத்து அதிகாரிகள் சங்கம் அனுமதிக்கிறது.  

யுரேனைல் அசிடேட்டு இரு நீரேற்று சோதனை கனிம வேதியியலில் ஒரு தொடக்க வினையாக பயன்படுத்தப்படுகிறது ., எடுத்துக்காட்டாக, [UO 2 Cl 2 (THF) 2 ] (THF = டெட்ரா ஐதரோபியூரான் ).  

## பாதுகாப்பு
யுரேனைல் அசிடேட்டு கதிரியக்க மற்றும் நச்சுத்தன்மை வாய்ந்தது. குறைக்கப்பட்ட யுரேனியத்திலிருந்து தயாரிக்கப்படும் சாதாரண வணிகப் பகுதிகள் கிராமுக்கு 0.37–0.51 மைக்ரோகியூரிகள் (14–19 கிலோ பெக்குரல்) என்ற வழக்கமான குறிப்பிட்ட செயல்பாட்டைக் கொண்டுள்ளன. இந்த மிகவும் இலேசான கதிரியக்கத்தன்மையுள்ள இப்பொருள் உடலுக்கு வெளிப்புறமாக இருக்கும்போது தீங்கு விளைவிப்பதற்கு போதுமானதாக இல்லை.  

யுரேனைல் அசிடேட் உட்கொள்ளப்பட்டால் அது மிகவும் நச்சுத்தன்மையாக இருக்கும். தோல் வழியாக அல்லது மூச்சுக் காற்று வழியாக உட்புகுந்தால் மிகவும் நச்சுத்தன்மையாகும். வேதியியல் நச்சுத்தன்மை மற்றும் லேசான கதிரியக்கத்தன்மை ஆகியவற்றின் ஒருங்கிணைந்த விளைவு காரணமாக யுரேனைல் அசிட்டேட்டு நச்சுத்தன்மையை ஏற்படுத்துகிறது. மற்றும் நீண்ட கால வெளிப்பாடு காரணமாக ஒட்டுமொத்த விளைவுகளின் இது ஆபத்து விளைவிக்க வல்லதாகும்.
# வீணா மாலிக்



**வீணா மாலிக் (***Veena Malik***)** என்று அழைக்கப்படும் **ஜாகிதா மாலிக்** (பிறப்பு: பிப்ரவரி 26, 1984) ஒரு பாக்கிதான் நடிகையும், தொலைக்காட்சி தொகுப்பாளரும், நேரடி நிகழ்ச்சிகளின் தொலைக்காட்சி ஆளுமையும் பாக்கித்தான் மற்றும் பாலிவுட் திரைப்படங்களில் தோன்றிய நடிகை ஆவார்.  

வீணா 2000 ஆம் ஆண்டில் *சஜ்ஜாத் குலின் தேரே பியார் மெயின்* என்ற திரைப்படத்தின் மூலம், திரைப்பட உலகிற்கு அறிமுகமானார். 2002 ஆம் ஆண்டில், இவர் அக்பர் கானின் *யே தில் ஆப் கா ஹுவா* மற்றும் *சாசி புன்னோ* ஆகிய படங்களில் நடித்தார், பின்னர் *கோய் துஜ் சா கஹான்* (2005), *மொஹாபத்தான் சச்சியன்* (2007), *கியுன் தும் சே இட்னா பியார் ஹை* (2005) போன்ற பெண்களை மையப்படுத்தி எடுக்கப்பட்ட படங்களில் நடித்தார்.  

2008ல், *கபி பியார் நா கர்ணன்* மற்றும் *இஷ்க் பீ பர்வா* போன்ற திரைப்படங்களில் நடித்தார். 2012 ஆம் ஆண்டில், பாலிவுட்டில் *தால் மெய்ன் குச் காலா ஹை* என்ற நகைச்சுவைப் படத்தில் அவர் நடித்துள்ளார். அதற்கு அடுத்த ஆண்டு, நகைச்சுவை-நாடகமான *ஜிண்டகி 50-50*, *சூப்பர்மாடல்* மற்றும் கன்னட திரைப்படமான *டர்ட்டி பிக்சர்", *சில்க் சக்காத் மாகா* ஆகியவற்றில் தோன்றினார். அவர் 2014 திகில் திரைப்படமான *மும்பை 125 கி.மீ 3 டி* யிலும் நடித்துள்ளார். மேலும், அவர் 2010 இல் *பிக் பாஸில்'' ஒரு போட்டியாளராக இருந்தார்.  

## ஆரம்பகால வாழ்க்கை
வீணா, இளமையில் ஜகிதா மாலிக் என்கிற பெயரில் அழைக்கப்பட்டார். இவர், ஒரு பஞ்சாபி குடும்பத்தில் 1984 பிப்ரவரி 26 அன்று பாகிஸ்தானிலுள்ள பஞ்சாபின் இராவல்பிண்டியில் மாலிக் முகமது அஸ்லம் மற்றும் அவரது மனைவி ஜீனத் மாலிக் ஆகியோருக்கு மகளாகப் பிறந்தார்.  

## தொழில்

### தொலைக்காட்சி
2002 ஆம் ஆண்டில், வீணா பிரைம் டிவி தொடரான *பிரைம் குப்ஷப்* ஐ தொகுத்து வழங்கினார். அந்த நிகழ்ச்சியின் வழியாக, அவரின் நகைச்சுவைத் திறனுக்கான புதிய வாய்ப்புகளைப் பெற்றார். மேலும் அவர் அவ்வப்போது, ஒரு மணிநேர நிகழ்ச்சியில் நடிகர்களைப் போல பேசி, நடித்து அவர்களை பிரதிபலிக்கிறார்.  

ஜீயோ தொலைக்காட்சி நிகழ்ச்சியான *ஹம் சப் உமீத் சே ஹைனை* வீணா தொகுத்து வழங்கினார். அதில் அவரது நகைச்சுவைக்காக பெரிதும் பாராட்டப்பட்டார். 2007 ஆம் ஆண்டில், அவர் லக்ஸ் ஸ்டைல் விருதுகளில் பங்குகொண்டு, அந்த நிகழ்ச்சியின் 'மிகவும் பகட்டான பிரபலமான பெண்' என்கிற விருதினைப் பெற்றார்.  

அக்டோபர் 2010 இல், வீணா இந்திய தொலைக்காட்சி நேரடி ஒளிபரப்பு நிகழ்ச்சியான இந்தி *பிக் பாஸ்* சீசன் 4 இல் ஒரு போட்டியாளராக கலந்து கொண்டார்.  

## தனிப்பட்ட வாழ்க்கை
வீணா தொழிலதிபர் ஆசாத் பஷீர் கான் கட்டாக்கை 25 டிசம்பர் 2013 அன்று துபாயில் திருமணம் செய்து கொண்டார். வீணா மாலிக் முஸ்லீம் சமூகத்தைச் சேர்ந்தவர். அவர் மூன்று முறை காபாவுக்கு விஜயம் செய்ததாகக் கூறியுள்ளார்.  

## அறப்பணி
வீணா இரண்டு ஆண்டுகளாக உலக சுகாதார அமைப்பின் பிரதிநிதியாக பணியாற்றியுள்ளார். அனாதைக் குழந்தைகளுடன் பணிபுரியும் பாகிஸ்தானை தளமாகக் கொண்ட ஒரு தன்னார்வ தொண்டு நிறுவனமான எஸ்ஓஎஸ் குழந்தைகள் கிராமத்தில் ஒரு குழந்தைக்கு அவர் நிதியுதவி செய்கிறார்.  

## ஊடகங்களில்
வீணா தனது பிறந்தநாளில் ஒரு நிமிடத்தில் அதிகபட்ச முத்தங்களைப் பெற்றதற்காக கின்னஸ் உலக சாதனைகளில் இடம்பிடித்தார். சல்மான் கானின் சாதனையை வீழ்த்தி நேரடி நிகழ்ச்சியான கின்னஸ் உலக சாதனை - ஆப் இந்தியா டோடெகாவில் சாதனை படைத்தார்.  

2012 இல் வெளியிடப்பட்ட, எஃப்ஹெச்எம் இந்தியாவின் "100 கவர்ச்சியான பெண்களின் பட்டியலில்" இவர் 26 வது இடத்தைப் பிடித்திருந்தார். இப் பட்டியலில் ஏஞ்சலினா ஜோலி, மேகன் பாக்ஸ், பாரிஸ் ஹில்டன், கிம் கர்தாஷியன், ஷில்பா ஷெட்டி மற்றும் சோனம் கபூர் ஆகியோர் இடம்பெற்றுள்ளனர் .
# துத்தநாக அசிட்டேட்டு


**துத்தநாக அசிட்டேட்டு** *(Zinc acetate)* என்பது Zn(CH3CO2)2, என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். பொதுவாக ஓர் இரு நீரேற்றாகவே Zn(CH3CO2)2•2H2O இச்சேர்மம் இயற்கையில் தோன்றுகிறது. நீரற்ற துத்தநாக அசிட்டேட்டு மற்றும் துத்தநாக இருநீரேற்று என்ற இரண்டு வடிவங்களும் நிறமற்ற திண்மங்களாக உள்ளன. இருநீரேற்று வடிவம் எண்முக கட்டமைப்பில் படிகமாகிறது. கொதிநிலையான 100 பாகை செல்சியசு வெப்பநிலையில் இது சிதைவடையும். இலேசான நச்சுத்தன்மை கொண்ட சேர்மமாகவும் இது கருதப்படுகிறது.அசிட்டிக் அமிலத்தின் துத்தநாக உப்பு,அசிட்டிக் அமில(II) உப்பு, டைகார்போமெத்தாக்சி துத்தநாகம், துத்தநாக ஈரசிட்டேட்டு என்ற பெயர்களாலும் இது அழைக்கப்படுகிறது. வேதித் தொகுப்பு வினைகளில் இத்திண்மங்களே பெரும்பாலும் பயன்படுத்தப்படுகின்றன. இவை உணவுக் கூட்டுசேர் பொருள்களாகவும் பயன்படுகின்றன. துத்தநாக உலோகம் அல்லது துத்தநாக கார்பனேட்டு மீது அசிட்டிக் அமிலம் வினைபுரிவதால் துத்தநாக அசிட்டேட்டு உருவாகிறது. உணவுக் கூட்டுப் பொருளாக பயன்படுகையில் இதன் ஐரோப்பிய ஒன்றிய எண் ஐ650 என்று அடையாளப் படுத்தப்படுகிறது.  
## பயன்கள்
### உணவு மற்றும் மருத்துவப் பயன்பாடுகள்
சாதாரண சளிக்கு துத்தநாக அசிட்டேட்டு பயன்படுத்தப்படுகிறது . துத்தநாகக் குறைபாடுகளுக்கு சிகிச்சையளிக்க துத்தநாக அசிடேட்டு பயன்படுத்தப்படலாம் . வில்சன் நோய்க்கான சிகிச்சையின் ஒரு பகுதியாக வாய்வழி தினசரியாக இது கொடுக்கப்படுகிறது. இது செம்பு உடலுக்குள் உறிஞ்சப்படுவதை தடுக்க பயன்படுகிறது .எரித்ரோமைசினுடன் சேர்க்கப்பட்டு களிம்பாக முகப்பரு சிகிச்சையில் துத்தநாக அசிட்டேட்டு பயன்படுத்தப்படுகிறது. துத்தநாக அசிட்டேட்டு பொதுவாக ஒரு நமைச்சல் எதிர்ப்பு களிம்பாக விற்பனை செய்யப்படுகிறது.  
துத்தநாக அசிட்டேட்டு உடலுக்குள் ஈர்க்கப்படுதல் விலங்குகளை விட மனிதர்களிடையே மிகவும் குறைவாக உள்ளது. கல்லீரல் மற்றும் கணையத்தில் சிறிதளவு துத்தநாக அசிட்டேட்டு திரள்கிறது. ஈர்க்கப்படும் அளவுகளால் உடல்நலத்திற்கு இச்சேர்மத்தால் எந்த விதமான தீங்குகளும் இல்லை.  

### தொழிற்துறை பயன்பாடுகள்
மரத்தைப் பாதுகாத்தல், பிற துத்தநாக உப்புகளை உற்பத்தி செய்தல், பலபடிகள் தயாரித்தல், எத்தில் அசிடேட்டு தயாரித்தல், ஒரு சாய நிறமூன்றியாகப் பயன்படுதல் மற்றும் பகுப்பாய்வு முகவர் போன்ற பயன்பாடுகள் துத்தநாக அசிட்டேட்டின் தொழில்துறை பயன்பாடுகளில் அடங்கும் . இது வணிக அணு மின் நிலையங்களில் முதன்மை நீர் குழாய் மீது ஒரு மின் முலாம் தடுப்பானாகவும் பயன்படுத்தப்படுகிறது.  

## கட்டமைப்பு

நீரற்ற துத்தநாக அசிடேட்டில் துத்தநாகம் ஒரு நான்முகிச் சூழலைக் கொடுக்க நான்கு ஆக்சிசன் அணுக்களுடன் ஒருங்கிணைக்கப்படுகிறது, இந்த நான்முகி பன்முகம் பின்னர் அசிடேட்டு ஈந்தணைவிகளுடன் ஒன்றோடொன்று இணைக்கப்பட்டு பலவகையான பல்பகுதிய கட்டமைப்புகளைக் கொடுக்கிறது. இதற்கு மாறாக, பெரும்பாலான உலோக டை அசிட்டேட்டுகள் இருபல் அசிடேட்டு குழுக்களுடன் எண்முக ஒருங்கிணைப்பில் உலோகங்களைக் கொண்டுள்ளன. துத்தநாக அசிடேட்டு இரு நீரேற்றில் துத்தநாகம் எண்முகத்தை கொண்டுள்ளது. , இதில் இரு அசிடேட்டு குழுக்களும் இருபல் அமைப்பில் உள்ளன.  

Zn (CH 3 CO 2 ) 2 சேர்மத்தை ஒரு வெற்றிடத்தில் வெப்பப்படுத்துவதால் அசிட்டிக் நீரிலி இழப்பு ஏற்பட்டு, அடிப்படை துத்தநாக அசிடேட்டு வீழ்படிவாக எஞ்சியிருக்கும். இதன் மூலக்கூறு வாய்ப்பாடு Zn 4 O (CH 3 CO 2 ) 6 ஆகும். இந்த கொத்துச் சேர்மம் கீழே காட்டப்பட்டுள்ள நான்முகிக் கட்டமைப்பைக் கொண்டுள்ளது. இந்த இனம் தொடர்புடைய பெரிலியம் சேர்மத்துடன் நெருக்கமாக ஒத்திருக்கிறது, இருப்பினும் இது துத்தநாகம்- ஆக்சிசன் பிணைப்புகளுக்கு இடையிலான தூரத்தில் சற்று விரிவாக நீண்டுள்ளது .